stanford-oval/wikipedia huggingface dataset:
มาสค์ไรเดอร์คาบูโตะ
มาสค์ไรเดอร์ > ฮ็อปเปอร์ไทป์

ร่างแปลงของกลุ่มพี่น้องนรก (ยากุรุมะ โช และ คาเงยามะ ชุน) ที่ใช้มาสค์ไรเดอร์ซิสเต็มในการแปลงร่าง มีต้นแบบมาจากตั๊กแตนสายพันธ์ Acrida cinerea
| ชื่อร่าง | ความสูง | น้ำหนัก | พลังชก | พลังเตะ | พลังกระโดด (ต่อคน) | ความเร็ม (100 เมตร / เวลาปกติ) |
| --- | --- | --- | --- | --- | --- | --- |
| มาสค์ไรเดอร์คิ๊กฮ็อปเปอร์ และ มาสค์ไรเดอร์พันช์ฮ็อปเปอร์ | 192 ซม. | 93 กก. | 3 ตัน | 6.5 ตัน | 39 เมตร | 5.6 วินาที |
มาสค์ไรเดอร์ > ฮ็อปเปอร์ไทป์ > มาสค์ไรเดอร์คิ๊กฮ็อปเปอร์

ร่างแปลงของยากุรุมะ โช สีหลักของชุดคือสีเขียว ดวงตาสีแดง เน้นการโจมตีด้วยการเตะและการกระโดดเป็นหลัก
มาสค์ไรเดอร์ > ฮ็อปเปอร์ไทป์ > มาสค์ไรเดอร์พันช์ฮ็อปเปอร์

ร่างแปลงของคาเงยามะ ชุน สีหลักของชุดคือสีน้ำตาลบรอนซ์ ดวงตาสีเทา เน้นการโจมตีด้วยการชกต่อยเป็นหลัก
มาสค์ไรเดอร์ > มาสค์ไรเดอร์ดาร์คคาบูโตะ

ร่างแปลงของเท็นโด โซจิ ร่างเลียนแบบ ที่ใช้มาสค์ไรเดอร์ซิสเต็มในการแปลงร่าง มีต้นแบบมาจาก ด้วงกว่างญี่ปุ่น มีลักษณะและรูปแบบคล้ายคลึงกับมาสค์ไรเดอร์คาบูโตะ เพียงแต่มีลวดลายและสีที่แตกต่างจากต้นแบบ โดยสีของลำตัวใช้สีดำเป็นสีพื้นฐาน ส่วนสีแดงเข้มเป็นสีรองและดวงตาเป็นสีเหลือง
| ชื่อร่าง | ความสูง | น้ำหนัก | พลังชก | พลังเตะ | พลังกระโดด (ต่อคน) | ความเร็ม (100 เมตร / เวลาปกติ) |
| --- | --- | --- | --- | --- | --- | --- |
| มาสค์ฟอร์ม | 190 ซม. | 132 กก. | 8 ตัน | 10 ตัน | 20 เมตร | 8.9 วินาที |
| ไรเดอร์ฟอร์ม | 195 ซม. | 95 กก. | 3 ตัน | 7 ตัน | 37 เมตร | 5.8 วินาที |
ZECT > ZECT ทรูเปอร์

ZECT ทรูเปอร์ คือทหารระดับล่างของหน่วย ZECT ทำหน้าที่ในการปราบเวิร์ม และผู้ต่อต้านองค์กร ZECT ลักษณะชุด เป็นชุดสีดำ ไม่มีแถบเส้น เป็นทหารทั่วไปของ ZECT มีหน้าที่ปราบปรามเวิร์ม ทักษะการโจมตีค่อนข้างต่ำทำให้โดนเวิร์มกำจัดอยู่บ่อยครั้ง
เวิร์ม

เวิร์ม (ญี่ปุ่น: ワーム) เป็นสิ่งมีชีวิตที่มาพร้อมกับอุตกาบาตที่ตกที่ชิบูย่า เวิร์มจะทำการก็อปปี้ร่างของมนุษย์ ภายหลังจากการสังหารมนุษย์ที่เป็นต้นแบบในการลอกเลียน แล้วนิสัยของร่างที่คัดลอกเข้ามาแทนที่คนๆนั้น ทั้งทางด้านพฤติกรรม นิสัย รวมไปถึงดูดความทรงจำของมนุษย์ผู้นั้น เมื่อคัดลอกเสร็จจะสามารถรู้ถึงความทรงจำนิสัยบุคลิกของคนมาด้วยอีกทั้งพัฒนาให้เหนือกว่าได้อีก โดยเวิร์มสามารถแยกกันออกว่าใครเป็นมนุษย์หรือเวิร์มเพียงแค่การสัมผัสเท่านั้น ลักษณะเด่นคือเมื่อปลอมตัวเป็นมนุษย์จะพกเครื่องประดับเป็นหินสีเขียวที่มีส่วนประกอบของอุกาบาตที่ตกที่ชิบูย่า
เวิร์ม > ประเภทของเวิร์ม

เวิร์มและเนทีฟระดับสูง
เนทีฟ
เพลงประกอบ

"NEXT LEVEL"
Lyrics: Shoko Fujibayashi
Composition & Arrangement: Cher Watanabe
Artist: YU-KI (TRF)
Episodes: 1-48
"FULL FORCE"
Lyrics: Shoko Fujibayashi
Composition: nishi-ken
Arrangement: RIDER CHIPS & Cher Watanabe
Artist: RIDER CHIPS
Episodes: 2-32
"LORD OF THE SPEED"
Lyrics: Shoko Fujibayashi
Composition: Cher Watanabe
Arrangement: RIDER CHIPS & Cher Watanabe
Artist: RIDER CHIPS featuring Kagami Arata (Yuuki Sato)
Episodes: 33-48
การออกอากาศ

มาสค์ไรเดอร์คาบูโตะ ออกอากาศทุกวันอาทิตย์ เวลา 8.00 - 8.30 น. ทางสถานีโทรทัศน์ทีวีอาซาฮิในประเทศญี่ปุ่น
ในประเทศไทยลิขสิทธิ์ในการจัดจำหน่ายในรูปแบบ VCD และ DVD เป็นของบริษัทดรีม เอกซ์เพรส (เดกซ์) จำกัด และได้มีการออกอากาศทางสถานีโทรทัศน์ต่าง ๆ ถึง 4 ช่องทางทั้งรูปแบบเคเบิลทีวีดาวเทียม ช่อง ทรูสปาร์ค (ทรูวิชั่นส์ช่อง 31) และได้ออกอากาศทางสถานีโทรทัศน์ ช่อง โมเดิร์นไนน์ทีวี ออกอากาศทุกวัน วันเสาร์ - อาทิตย์  เวลา 7.30 น. - 8.00 น. เมื่อเดือน ตุลาคม ปี พ.ศ. 2551]] จนถึงเดือน มีนาคม ปี พ.ศ. 2552 ในช่วงรายการคิดส์โซนจากการ์ตูน และออกอากาศอีกครั้งทุกวันพุธเวลา 16.30 - 17.00 น. เมื่อเดือนตุลาคม ปี พ.ศ. 2553 และได้ออกอากาศทางสถานีโทรทัศน์ดาวเทียม ช่อง การ์ตูนคลับแชนแนล เสาร์ - อาทิตย์ 9.30 - 10.00 น. และ ช่อง ซุปเปอร์ บันเทิง (ทรูวิชั่นส์ช่อง 70) วันจันทร์ - พุธ เวลา 18.00 - 18.30 น.
แหล่งข้อมูลอื่น

เว็บไซต์อย่างเป็นทางการของทีวีอาซาฮี
ชัชชวิศ เตชะรักษ์พงศ์

| ชัชชวิศ เตชะรักษ์พงศ์ |
| --- | --- |
เกิด: ชัชชวิศ เตชะรักษ์พงศ์ 22 มีนาคม พ.ศ. 2535 (32 ปี) ประจวบคีรีขันธ์ ประเทศไทย
ชื่ออื่น: วิคเตอร์ เจิ้ง
อาชีพ: นักร้อง นักแสดง พิธีกร
ปีปฏิบัติงาน: 2556–ปัจจุบัน อาชีพทางดนตรี
แนวเพลง: ป็อป อาร์แอนด์บี
เครื่องดนตรี: เสียงร้อง เปียโน

เว็บไซต์: twitter.com/victorzheng_v   instagram.com/victor_zheng
 นักดนตรี
ตัวแทน: จีเอ็มเอ็มทีวี (2557–2566)   นักเเสดงอิสระ (2566 - ปัจจุบัน)
ชัชชวิศ เตชะรักษ์พงศ์ (เกิด 22 มีนาคม พ.ศ. 2535) ชื่อเล่นวิคเตอร์ ลูกครึ่งจีน (ไต้หวัน)  เป็นนักร้อง นักแสดง พิธีกร จบการศึกษาจากมหาวิทยาลัยหอการค้าไทย เริ่มต้นวงการบันเทิงโดยประกวดหลายเวที เช่น ในรายการ ทีนซูเปอร์สตาร์, เดอะสตาร์ ค้นฟ้าคว้าดาว, ทรู อะคาเดมี่ แฟนเทเชีย แต่ก็ตกรอบไป จนมาเป็นนักร้องในสังกัดจีเอ็มเอ็มทีวี มีเพลง "เราเลือกความรักได้เสมอ" และ "กอดสุดท้าย" และได้แสดงในซีรีส์ รูมอะโลน 401-410, Ugly Duckling รักนะเป็ดโง่ ด้านงานพิธีกร เป็นพิธีกรรายการ Proteen, Oishi Hitz List ทางช่องแบงแชนแนล รวมถึง ตัวแทนประเทศไทย เป็นพิธีกรรายการ Asia’s Got Talentและจากบทครูปอมในซีรีส์ the gifted นักเรียนพลังกิฟต์
ผลงาน > ภาพยนตร์

| ปี พ> ศ. | เรื่อง | บทบาท |
| --- | --- | --- |
| 2560 | เมื่อฉันกับเธอ XXX | บุ๊ค |
| 2560 | 我的学科男神 |  |
ผลงาน > ละคร

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2558 | ทอฝันกับมาวิน | น็อต | ช่องวัน 31 |
| 2565 | พิษรักรอยอดีต | ฮั่น | ช่องวัน 31 |
ผลงาน > ซีรีส์

| ปี พ> ศ. | เรื่อง | หมายเหตุ | บทบาท | ออกอากาศ |
| --- | --- | --- | --- | --- |
| 2557 | รักจริงปิ๊งเก้อ | ตอน Love Moves เมื่อรักเคลื่อนที่ | เอ็ม | GMM 25 |
| 2557 |  รูมอะโลน 401-410 | ตอน 401-410 | เติร์ก | GMM 25 |
| 2558 | Ugly Duckling รักนะเป็ดโง่ | ตอน Don’t อย่ามองนะถ้าไม่อยากตกหลุมรัก | มินตัน | GMM 25 |
| 2558 | รูมอะโลน 2 | 'ตอน ตัวจริง / หรือ / ตัวแทน,  ยิ่งเลิก / หรือ / ยิ่งรัก    อกหัก / หรือ / ยังไม่ได้รัก ' | เติร์ก | GMM 25 |
| 2559 | U-Prince Series | ตอน ธีสิส, ทีเรกซ์, แดช, ไบรอัน | แดช | GMM 25 |
| 2559 | ภาพลวงตา เดอะซีรีส์ |  | ดาวุธ | GMM 25 |
| 2560 | Love Songs Love Series To Be Continued | ตอน พรหมลิขิต | เอิร์ท | GMM 25 |
| 2560 | Water Boyy the Series |  | มิน | GMM 25 |
| 2560 | มิติสยอง เชื่อเป็น ไม่เชื่อตาย | ตอน แก้เคล็ด | เชาว์ | GMM 25 |
| 2560 | Bangkok รัก Stories | ตอน Please | ควิก | GMM 25 |
| 2561 | Love Bipolar เลิฟนะคะ รักนะครับ |  | คณิต | GMM 25 |
| 2561 | THE GIFTED นักเรียนพลังกิฟต์ |  | ปรมะ วงศ์รัตนะ (ครูปอม) | GMM 25 |
| 2562 | Boy for Rent ผู้ชายให้เช่า |  | เจเดน | GMM 25 |
| 2562 | Fleet of Time กาลครั้งหนึ่งรักของเรา |  | เชี่ยว | GMM 25 |
| 2562 | Sucker Kick สู้ตาย!! นายกระจับ |  | หลี่หมิง (รับเชิญ) | GMM 25 |
| 2562 | ของขวัญเพื่อคนที่คุณเกลียด |  | กฤต | GMM 25 |
| 2563 | The Gifted Graduation |  | ปรมะ วงศ์รัตนะ (ครูปอม) | GMM 25 |
| 2563 | Wake Up ชะนี Very Complicated |  | แจ็ค | GMM 25 |
| 2564 | แต้มรัก Mr.Lipstick |  | เขตชล (หมึก) | GMM 25 |
| 2564 | 46 วัน ฉันจะพังงานวิวาห์ 46 Days |  | วรุต | GMM 25 |
| 2564 | Baker Boys รักของผม ขนมของคุณ |  | ภพ | GMM 25 |
| 2564 | เล่ห์แค้น |  | ฌาน | WeTV |
| 2565 | นางฟ้าคาบาเรต์ Drag, I Love You |  | ตนุ | GMM 25 |
| 2565 | Vice Versa รักสลับโลก |  | ธนิน | GMM 25 |
| 2565 | Midnight Hotel |  | พีรภัทร | Disney+, GMM 25 |
| 2565 | คู่แท้แม่ไม่เลิฟ The Three GentleBros | ตอน เทวิษฏ์ | ชาคริต | GMM 25 VIU |
| 2566 | สองเดือดเลือดเดียวกัน |  | เมฆ | GMM 25 |
| 2566 | The Jungle เกมลับ นักล่า บาร์ลับ |  | พอร์ช | GMM 25 |
| 2566 | Cooking Crush อาหารเป็นยังไงครับหมอ |  | แชงมา | GMM25 |
| 2567 | ปิ่นภักดิ์ The Loyal Pin |  | หม่อมราชวงศ์เกื้อเกียรติ | ช่องเวิร์คพอยท์ |
ผลงาน > เพลง

"เราเลือกความรักได้เสมอ" (Ost.รูมอะโลน 401-410)
"กอดสุดท้าย"
"My Beautiful Girl" (เพลงประกอบซีรีส์ U-Prince Series ตอน แดช)
"พรุ่งนี้ทุกวัน" (เพลงประกอบซีรีส์ Water Boyy the Series)
"ติดใจ" (เพลงประกอบซีรีส์ Kiss Me Again จูบให้ได้ถ้านายแน่จริง)
ผลงาน > พิธีกร

รายการ รถโรงเรียน School Rangers (ช่อง จีเอ็มเอ็ม 25)  (14 มกราคม 2561 – 30 ธันวาคม 2561)
รายการ ไทยทึ่ง (ช่อง จีเอ็มเอ็ม 25)
แหล่งข้อมูลอื่น

ชัชชวิศ เตชะรักษ์พงศ์ ที่เอกซ์ (ทวิตเตอร์)
ชัชชวิศ เตชะรักษ์พงศ์ ที่อินสตาแกรม
ฮิดเดนเซกเตอร์

ในทางฟิสิกส์อนุภาค ฮิดเดนเซกเตอร์ (อังกฤษ: Hidden Sector) หรือที่รู้จักในชื่อเซกเตอร์มืด (Dark Sector) หมายถึงกลุ่มของสนามควอนตัมในสมมุติฐานที่ยังไม่ถูกค้นพบและอนุภาคในสมมุติฐานที่เกี่ยวข้องกับสนามเหล่านั้น การมีปฏิสัมพันธ์ระหว่างอนุภาคในฮิดเดนเซกเตอร์กับอนุภาคในแบบจำลองมาตรฐาน นั้นมีลักษณะที่อ่อนแอ, สังเกตโดยตรงไม่ได้ และมักถูกถ่ายทอดผ่านแรงโน้มถ่วงหรืออนุภาคใหม่ชนิดอื่น ตัวอย่างของอนุภาคในสมมุติฐานที่ทำหน้าที่เป็นตัวกลางสื่อแรงในทฤษฎีกลุ่มนี้ได้แก่ โฟตอนมืด (Dark Photon), นิวตริโนสเตอไรล์ (Sterile Neutrino) และแอ็กซิออน (Axion)
ในหลายกรณีนั้นฮิดเดนเซกเตอร์จะประกอบด้วยกลุ่มเกจใหม่ที่แยกออกจากกลุ่มเกจของแบบจำลองมาตรฐานโดยสิ้นเชิง ฮิดเดนเซกเตอร์มักถูกทำนายโดยแบบจำลองที่มาจากทฤษฎีสตริง และอาจมีความสำคัญในฐานะของแหล่งกำเนิดของสสารมืด รวมถึงกลไกการทำลายสมมาตรยิ่งยวด (Supersymmetry Breaking) นอกจากนี้ยังมีบทบาทในการอธิบายปรากฏการณ์ผิดปกติ เช่น ความผิดปกติของค่า Muon g-2 (อ่านว่า มิวออน จีลบสอง) และการสลายตัวที่ผิดปกติของเบริลเลียม-8
นรภัทร วิไลพันธุ์

| นรภัทร วิไลพันธุ์ |
| --- | --- |

สารนิเทศภูมิหลัง
เกิด: 23 ธันวาคม พ.ศ. 2540 (27 ปี) กรุงเทพมหานคร ประเทศไทย
ส่วนสูง: 1.85 เมตร (6 ฟุต 1 นิ้ว)
อาชีพ: นักร้อง นักแสดง
ปีที่แสดง: พ.ศ. 2560–ปัจจุบัน
ผลงานเด่น:  ชิตตะวัน-ดอกแก้วกาหลง  ธนา-สายรักสายสวาท  ดินแดน-หน้ากากแก้ว 
สังกัด: เดอะ วัน เอ็นเตอร์ไพรส์ วัน มิวสิก  (2560–ปัจจุบัน)
นรภัทร วิไลพันธุ์ (เกิด 23 ธันวาคม พ.ศ. 2540) ชื่อเล่น ไบร์ท เป็นนักแสดงและนักร้องชาวไทย สังกัดเดอะ วัน เอ็นเตอร์ไพรส์ เป็นที่รู้จักจากเพจ TU SEXY BOY มีผลงานเด่น เช่น ดอกแก้วกาหลง อสรพิษ และ ห้องสุดท้ายหมายเลข 6 โดยทั้งสามเรื่องแสดงคู่กับ นัตยา ทองเสน
ประวัติ

ไบร์ทเกิดเมื่อวันอังคารที่ 23 ธันวาคม พ.ศ. 2540 สำเร็จการศึกษาระดับชั้นมัธยมปลายที่โรงเรียนสวนกุหลาบวิทยาลัย รังสิต จากนั้นได้เข้าศึกษาต่อที่สถาบันเทคโนโลยีนานาชาติสิรินธร มหาวิทยาลัยธรรมศาสตร์ ซึ่งในขณะนั้นได้เป็นเดือน SIIT (ปัจจุบันได้ย้ายไปศึกษาคณะนิเทศศาสตร์ที่ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ)
ไบร์ทมีผลงานแสดงเรื่องแรกคือ เราเกิดในรัชกาลที่ 9 เดอะซีรีส์ ต่อมาในปี 2560 รับบทพระเอกละครเรื่องแรก ดอกแก้วกาหลง จากนั้นรับงานแสดงต่อเนื่อง จนเกิดเป็นกระแสคู่ขวัญกับ นัตยา ทองเสน (เพลงขวัญ) นักแสดงร่วมค่ายที่ต่อมาได้แสดงละครคู่กันอีกสองเรื่องคือ อสรพิษ และ ห้องสุดท้ายหมายเลข 6
อาชีพนักร้อง

ไบร์ท นรภัทร เป็นนักร้อง เมื่อปี 2561-ปัจจุบัน มีผลงานเพลง อาทิ มีเธอมีฉัน
ผลงานการแสดง > ละครโทรทัศน์ทั้งหมดด้านล่างนี้ออกอากาศทางช่องวัน 31

| ปี | เรื่อง | บทบาท | หมายเหตุ |
| --- | --- | --- | --- |
| 2559 | เราเกิดในรัชกาลที่ ๙ เดอะซีรี่ส์ |  |  |
| 2560 | ดอกแก้วกาหลง | ชิตตะวัน วรินทร์ญาดา (ตะวัน) |  |
| 2561 | ทานตะวันจันทร์วาด | ชิตตะวัน วรินทร์ญาดา (ตะวัน) | รับเชิญ |
| 2561 | เรือนเบญจพิษ | ม.ร.ล.คิมหันต์ (คิม) | รับเชิญ |
| 2561 | สายรัก สายสวาท | ธนา | รับเชิญ |
| 2561 | หน้ากากแก้ว | ดินแดน สินธร (ดิน) |  |
| 2561 | สงครามนักปั้น | นรภัทร วิไลพันธ์ุ (ไบร์ท) | รับเชิญ |
| 2562 | หีบหลอนซ่อนวิญญาณ | ร.ต.ท.พรรษา วงศ์กุศล |  |
| 2563 | อสรพิษ | เจ้าไชยะวงศ์ (อดีต) / สารัช (ปัจจุบัน) |  |
| 2564 | เล่ห์ลวง | อรุษ เอื้อดำรงค์ (ฟิน) |  |
| 2565 | พิษรักรอยอดีต (REVENGE) | ชโยดม (โช) |  |
| 2565 | ใต้หล้า | หิรัญ เถากุหลาบ |  |
| 2566 | ดวงใจจอมกระบี่ | หวังอี้เทียน |  |
| 2568 | บนพระจันทร์มีกระต่าย | จิระ |  |
ผลงานการแสดง > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2561 | เมืองมายา Live | ตอน  เกมกลมายา | อนุธา นทีประเสริฐ (ไทม์) |  |
| 2567 | Love Lesson 010 แบบฝึกรักไม่รู้ล้ม | - | นนท์ |  |
ผลงานเพลง > ซิงเกิ้ล

| ปี | เพลง | อัลบั้ม |
| --- | --- | --- |
| 2566 | มีเธอมีฉัน | ไม่มีอัลบั้ม |
รางวัล

| ปี | รางวัล | สาขา | ผล |
| --- | --- | --- | --- |
| 2565 | Kazz Awards 2022 | รางวัลหนุ่มปังแห่งปี 2022 | ชนะ |
แหล่งข้อมูลอื่น

นรภัทร วิไลพันธุ์ ที่เฟซบุ๊ก
นรภัทร วิไลพันธุ์ ที่อินสตาแกรม
นรภัทร วิไลพันธุ์ ที่เอกซ์ (ทวิตเตอร์)
มหาวิทยาลัยบรูเนล

| --- | --- |
ตราอาร์มมหาวิทยาลัยบรูเนลลอนดอน
คติพจน์: อังกฤษ: Innovate or die   ไทย: สรรค์สร้างหรือม้วยมรณ์
ประเภท: สถาบันอุดมศึกษาของรัฐบาล
สถาปนา: พ.ศ. 2509
ที่ตั้ง: อักซบริดจ์, ลอนดอน (เดิมคือจังหวัดมิดเดิลเซกซ์), สหราชอาณาจักร 51°31′58″N 0°28′22″W﻿ / ﻿51.53278°N 0.47278°W﻿ / 51.53278; -0.47278
วิทยาเขต: ชานเมือง
เครือข่าย: สมาคมมหาวิทยาลัยเครือจักรภพ  สมาคมมหาวิทยาลัยยุโรป
เว็บไซต์: www.brunel.ac.uk
มหาวิทยาลัยบรูเนลลอนดอน (Brunel University London) เป็นมหาวิทยาลัยในสหราชอาณาจักร เน้นทางด้านการสอนและวิจัยด้านวิศวกรรมศาสตร์ การออกแบบ และการจัดการ ก่อตั้งเมื่อ พ.ศ. 2509 จากวิทยาลัยเทคนิคแอกตันที่มีมาแต่เดิม ชื่อมหาวิทยาลัยตั้งตามชื่อของอิซัมบาร์ด คิงดอม บรูเนล วิศวกรชาวอังกฤษ (พ.ศ. 2349 - 2402) ที่ตั้งอยู่ที่ตำบลอักซบริดจ์ ในท้องที่อำเภอฮิลลิงดอนซึ่งอยู่ชานเมืองด้านตะวันตกเฉียงเหนือของนครหลวงลอนดอน
เมื่อเดือนมิถุนายน พ.ศ. 2554 มหาวิทยาลัยได้จดสิทธิบัตรครีเอทีฟบาร์โค้ด (Creative Barcode) ซึ่งเป็นรหัสแท่งธรรมดาแต่เปลี่ยนรูปทรงภายนอกให้เป็นไปตามใจผู้สร้างสรรค์
ประวัติ

มหาวิทยาลัยบรูเนลจัดเป็นมหาวิทยาลัยรุ่นใหม่ หรือที่เรียกกันว่า "มหาวิทยาลัยเล่นกระจก" (Plate glass university) ซึ่งได้ชื่อนี้มาจากสถาปัตยกรรมอาคารสมัยใหม่ที่เน้นการติดกระจกที่ผนังด้านนอกและซ่อนโครงสร้างไว้ภายใน สถาปัตยกรรมส่วนมากในมหาวิทยาลัยนอกจากจะใช้กระจกเป็นส่วนประกอบแล้ว ยังมีรายละเอียดทางศิลปะค่อนข้างน้อย แข็งกระด้าง เน้นประโยชน์ใช้สอย ซึ่งเป็นลักษณะสถาปัตยกรรมแบบบรูทัลลิสต์ (Brutalist)
ในชั้นแรกมหาวิทยาลัยยังมีสถานะเป็นวิทยาลัยเทคนิคชื่อ วิทยาลัยเทคนิคแอกตัน (Acton Technical College) ตั้งที่ตำบลแอกตัน อำเภออีลิง (Ealing) กรุงลอนดอน ต่อมาในปี พ.ศ. 2500 วิทยาลัยได้มีส่วนงานที่แยกออกไปคือวิทยาลัยเทคโนโลยีบรูเนล (Brunel College of Technology) เพื่อให้การศึกษาแก่วิศวกรควบคุม ส่วนวิทยาลัยเทคนิคแอกตันเดิมลดการสอนเหลือสอนเฉพาะช่างเทคนิคและช่างฝีมือเท่านั้น ต่อมาในปี พ.ศ. 2505 วิทยาลัยเทคโนโลยีบรูเนลยกฐานะขึ้นเป็นวิทยาลัยเทคโนโลยีชั้นสูง (College of Advanced Technology)ร่วมกับวิทยาลัยเทคโนโลยีฯ แห่งอื่น วิทยาลัยเทคโนโลยีชั้นสูงบรูเนลจัดเป็นวิทยาลัยเทคโนโลยีชั้นสูงแห่งที่สิบ และเป็นแห่งสุดท้ายในสหราชอาณาจักร ก่อนที่ทุกแห่งจะยกสถานะเป็นมหาวิทยาลัย
พร้อมกันนั้นเอง วิทยาลัยได้ย้ายที่ตั้งจากเดิมมาตั้งที่ตำบลอักซบริดจ์ ชานกรุงลอนดอนด้านตะวันตก โดยซื้อที่ดินที่เคยเป็นทางรถไฟสายเหนือเดิมของบริษัทเกรตเวสเทิร์น (Great Western) จากเทศบาลในราคา 65,000 ปอนด์ เมื่อวิทยาลัยดำเนินกิจการไปได้สักระยะก็ได้มีพระราชบัญญัติจัดตั้งมหาวิทยาลัยเมื่อวันที่ 9 มิถุนายน พ.ศ. 2509 กิจการของมหาวิทยาลัยที่ตำบลแอกตันดำเนินไปด้วยดี จนกระทั่ง พ.ศ. 2514 ก็ได้ย้ายมารวมกันที่ตำบลอักซบริดจ์
ต่อมาในปี พ.ศ. 2523 มหาวิทยาลัยได้รับวิทยาลัยการศึกษาชอร์ดิช (Shoreditch College of Education) ซึ่งตั้งอยู่ที่คูเปอร์สฮิล (Cooper's Hill) ตำบลรันนีมีด ในจังหวัดเซอร์รีย์ เข้ารวมเป็นส่วนงานหนึ่ง ทำให้มหาวิทยาลัยมีพื้นที่เพิ่มมากขึ้น อย่างไรก็ดีมหาวิทยาลัยยังคงเปิดสอนทางด้านวิศวกรรมศาสตร์ วิทยาศาสตร์และเทคโนโลยี และสังคมศาสตร์ ต่อมามหาวิทยาลัยได้ขยายขอบเขตการศึกษาออกไป โดยรวมตัวเข้ากับสถาบันอุดมศึกษาเวสต์ลอนดอน (West London Institute of Higher Education) ในปี พ.ศ. 2538 ส่งผลให้สามารถเปิดสอนในสาขาวิชามนุษยศาสตร์ ศิลปกรรมศาสตร์ ภูมิศาสตร์ โลกศาสตร์ สุขศาสตร์และวิทยาศาสตร์การกีฬาเพิ่มเติมจากสาขาเดิมที่มีมาด้วย ในขณะเดียวกันจำนวนนักศึกษาก็เพิ่มขึ้นนับหมื่นคน
กิจการของมหาวิทยาลัยดำเนินได้ด้วยดี แต่มีคราวหนึ่งที่สภามหาวิทยาลัยอนุมัติปริญญากิตติมศักดิ์แก่นางมาร์กาเร็ต แทตเชอร์ นายกรัฐมนตรี แต่มหาวิทยาลัยออกซฟอร์ด ปฏิเสธ จนต้องจัดพิธีมอบปริญญาในห้องสภาขุนนางแทนที่หอประชุมมหาวิทยาลัย ต่อมาราวปี พ.ศ. 2540 มหาวิทยาลัยเห็นสมควรปรับปรุงส่วนงาน จึงยุบเลิกภาควิชาฟิสิกส์ ภาควิชาเคมี และภาควิชาวิศวกรรมวัสดุลง แล้วจัดหน่วยงานทางวิชาการใหม่ในรูปแบบสำนักวิชาแทนภาควิชาที่มีมาแต่เดิม
วิทยาเขต

มหาวิทยาลัยตั้งอยู่ที่ชานกรุงลอนดอนด้านตะวันตกเฉียงเหนือ ในชั้นแรกยังมีอาคารไม่มากนัก ต่อมาราว ๆ ปี พ.ศ. 2540 มหาวิทยาลัยจัดทำแผนแม่บทปรับปรุงอาคารพร้อมกับขายที่ดินที่ตำบลรันนีมีด รายได้ที่ได้จากการขายที่ดินได้นำมาปรับปรุงอาคารและสาธารณูปโภคในมหาวิทยาลัยที่ตำบลอักซบริดจ์ ทั้งสร้างอาคารเรียนใหม่ สร้างศูนย์กีฬา-หอพักนักศึกษา ปรับปรุงหอสมุด นอกจากนี้มหาวิทยาลัยยังได้ลงทุนอีก 50 ล้านปอนด์เพื่อซ่อมสร้างอาคาร และสร้างอาคารอีสเทิร์นเกตเวย์ ซึ่งจะใช้เป็นศูนย์เรียนรวมและเป็นที่ตั้งของสำนักวิชาบริหารธุรกิจ
สถาปัตยกรรมส่วนมากในมหาวิทยาลัย เป็นรูปแบบบรูทัลลิสต์ซึ่งมีรายละเอียดศิลปะน้อย เน้นประโยชน์ใช้สอย ตึกหลายตึกของมหาวิทยาลัยปรากฏในภาพยนตร์เรื่องอะคล็อกเวิร์คออเรนจ์
ส่วนงาน

มหาวิทยาลัยประกอบด้วยส่วนงานบริหารและส่วนงานทางวิชาการ ส่วนงานทางวิชาการมีด้วยกันทั้งหมด 3 คณะ ได้แก่
คณะวิศวกรรม การออกแบบ และวิทยาศาสตร์กายภาพ (College of Engineering, Design and Physical Sciences)
ภาควิชาวิทยาการคอมพิวเตอร์
ภาควิชาการออกแบบ
ภาควิชาวิศวกรรมอิเล็กทรอนิกส์และคอมพิวเตอร์
ภาควิชาคณิตศาสตร์
ภาควิชาวิศวกรรมเครื่องกล วิศวกรรมอากาศยาน และวิศวกรรมโยธา
คณะบริหารธุรกิจ ศิลปศาสตร์ และสังคมศาสตร์ (College of Business, Arts and Social Sciences)
ภาควิชาศิลปศาสตร์และมนุษยศาสตร์
ภาควิชาบริหารธุรกิจ
ภาควิชาเศรษฐศาสตร์และการเงิน
ภาควิชาศึกษาศาสตร์
ภาควิชารัฐศาสตร์ ประวัติศาสตร์ และนิติศาสตร์
ภาควิชาสังคมศาสตร์ สื่อสารมวลชน และนิเทศศาสตร์
คณะวิทยาศาสตร์สุขภาพและชีวภาพ (College of Health and Life Sciences)
ภาควิชาวิทยาศาสตร์คลินิก
สาขาวิชาการบำบัดทางอาชีพ (occupational therapy)
สาขาวิชากายภาพบำบัด
สาขาวิชาสังคมสงเคราะห์
สาขาวิชาสาธารณสุข
สาขาวิชาพยาบาลศาสตร์และเวชศาสตร์ชุมชน
ภาควิชาชีววิทยาศาสตร์
สาขาวิชาชีวศาสตร์
สาขาวิชาจิตวิทยา
สาขาวิชาวิทยาศาสตร์การกีฬา สุขภาพ และการออกกำลังกาย
สาขาวิชาวิทยาศาสตร์สิ่งแวดล้อม
สาขาวิชาเศรษฐศาสตร์สุขภาพ
ตราสัญลักษณ์

มหาวิทยาลัยได้รับอนุญาตจากสำนักมุรธาธรแห่งสหราชอาณาจักร (College of Arms) ให้ใช้ตราโล่หรือตราอาร์มเมื่อ พ.ศ. 2509 ดวงตราที่สำนักฯ ออกแบบประกอบด้วยโล่บนราบท้ายแหลมพื้นสีฟ้า ตอนบนมีสะพานโค้งก่ออิฐ แทนทักษะทางช่างของบรูเนล ตอนกลางมีวงเวียน เป็นตัวแทนของการออกแบบ ตอนล่างมีสี่เหลี่ยมรูปว่าวสีทอง ภายในสี่เหลี่ยมรูปว่าวมีสี่เหลี่ยมขนมเปียกปูนสีขาวประดับด้วยลายขนสัตว์ ซึ่งเป็นตัวแทนของจอห์น กิฟฟาร์ด (John Giffard) เอิร์ลแห่งฮาลสบรี (Earl of Halsbury) ภายนอกโล่ประดับด้วยหมวกเกราะและผ้าแพรลายสีฟ้า-ทอง บนหมวกมีหงส์ ซึ่งเป็นตัวแทนของตำบลอักซบริดจ์ ที่ตั้งของมหาวิทยาลัย เท้าของหงส์เหยียบเฟืองกล ซึ่งแทนการเคลื่อนไหวและเครื่องจักรกล
วิชาการและวิจัย

เนื่องจากมหาวิทยาลัยเน้นด้านวิศวกรรมศาสตร์ ทำให้มีการสร้างห้องปฏิบัติการภาพถ่ายอิเล็กทรอนิกส์ (electronic imaging) ห้องปฏิบัติการกระบวนการชีวภาพ ห้องปฏิบัติการ MRI รวมถึงห้องจำลองการขับเครื่องบิน รถยนต์ และรถไฟอีกด้วย งานวิจัยที่มหาวิทยาลัยส่งเข้าตีพิมพ์กว่า 90 % ถือเป็นงานที่มีคุณภาพยอมรับในระดับนานาชาติ จากผลการประเมินงานวิจัยระดับชาติ มหาวิทยาลัยได้ลำดับที่ 37–39 ร่วมกับมหาวิทยาลัยอื่น
นอกจากด้านวิศวกรรมศาสตร์แล้ว มหาวิทยาลัยยังได้มีหน่วยปฏิบัติการวิจัยด้านพันธุศาสตร์มะเร็ง วิทยาศาสตร์สิ่งแวดล้อม การออกแบบโดยยึดมนุษย์เป็นศูนย์กลาง (Human-Centred Design) การประมวลผลวัสดุ ดนตรีร่วมสมัย ประสิทธิผลทางดิจิทัล (Digital Performance) การศึกษาปฐมวัย และวิทยาศาสตร์การกีฬาด้วย
อนุสาวรีย์อิซัมบาร์ด บรูเนล
ภายในมหาวิทยาลัย
ภายในมหาวิทยาลัย
วรินดา ดำรงผล

| วรินดา ดำรงผล |
| --- | --- |
ชื่อเกิด: วรินดา ดำรงผล
ชื่ออื่น: ดาด้า
เกิด: 11 ธันวาคม พ.ศ. 2523 (44 ปี) กรุงเทพมหานคร ประเทศไทย
คู่สมรส: เจสัน แวง (2564 - ปัจจุบัน)
บุตร: ดวียศ เขียวสลับ
อาชีพ: นักแสดง นักร้อง พิธีกร นักจัดรายการวิทยุ นักจัดรายการโทรทัศน์
ปีที่แสดง: พ.ศ. 2542 - ปัจจุบัน
ผลงานเด่น:   ครูอังคณา หรือคะน้า - The Shipper จิ้นนายกลายเป็นฉัน (2563)  หนูนา - Paint With Love ใส่รักป้ายสี (2564)  สาวิตรี - ปมเสน่หา (2565) 
สังกัด: เอไทม์ มีเดีย
รางวัล
นาฏราช: สาขาผู้จัดรายการเพลงและบันเทิงยอดเยี่ยม ประเภทรายการวิทยุ (เสนอชื่อเข้าชิง)
วรินดา ดำรงผล (เกิดเมื่อวันที่ 11 ธันวาคม พ.ศ. 2523) ชื่อเล่น ดาด้า  เป็นพิธีกร นักแสดง นักร้อง นักธุรกิจ ยูทูบเบอร์ นักจัดรายการโทรทัศน์ และวิทยุชาวไทย
ประวัติ

วรินดา เกิดเมื่อวันที่ 11 ธันวาคม พ.ศ. 2523 ที่เขตพระนคร กรุงเทพมหานคร นับถือศาสนาอิสลาม เป็นบุตรของ อดัม ดำรงผล และมีพี่น้องร่วมบิดา มารดา 1คน วรินดา มีความฝันที่อยากเป็นดีเจที่สถานีวิทยุ และมีดีเจในดวงใจ เช่น สมพล ปิยะพงศ์สิริ ตั้งแต่ ชั้นมัธยมศึกษาปีที่ 1 วรินดา ได้เริ่มเข้ามาทำงาน ที่สถานีวิทยุ ในฐานะ ดีเจน้องใหม่ หลังจากที่ถูกชักชวนจาก เอื้อง สาลินี จากการที่ตัวเองได้ไปขึ้นเวทีประกวดพิธีกรงานอีเว้นท์ และเริ่มจัดรายการวิทยุ ตอนอายุ 19 ปี และได้ย้ายมาจัดรายการที่สถานีวิทยุ อีเอฟเอ็ม 94 ในเครือเอไทม์ มีเดีย จากการถูกชักชวน สายทิพย์ มนตรีกุล ณ อยุธยา จนถึงปัจุบัน วรินดา มีชื่อเสียงยาวนานในวงการบันเทิงยาวนานถึง 15 ปี  และเป็นนักแสดงหญิงในศตสวรรษที่ 21 กับการเป็นนักจัดรายการวิทยุ และนักจัดรายการโทรทัศน์ และการเป็นนักแสดง ในบทบาทต่าง ๆ เช่น คู่ปรับสลับร่างThe Shipper จิ้นนายกลายเป็นฉัน Paint With Love ใส่รักป้ายสี และปมเสน่หา และรายการวิทยุ เช่น อีเอฟเอ็ม แฉข่าวเช้า เป็นต้น วรินดา มีบุตร แล้ว 1 คน คือ ดวียศ เขียวสลับ ลูกชายเพียงคนเดียว กับสามีคนก่อนที่คบหากันมานานถึง 13 ปี ปัจจุบัน คู่สมรส คือ เจสัน แวง นักธุรกิจ ชาวเกาหลี สมรสตั้งแต่ปี พ.ศ. 2564
วรินดา สำเร็จการศึกษาในชั้นมัธยมศึกษา ที่โรงเรียนสตรีวิทยา, ระดับปริญญาตรี สาขาวิชาภาษาอังกฤษ จากคณะศิลปศาสตร์ มหาวิทยาลัยอัสสัมชัญ และ ระดับปริญญาโท สาขาบริหารธุรกิจ จากมหาวิทยาลัยกรุงเทพ
จุดยืนทางการเมือง

วรินดาสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงาน

รายการวิทยุ
รายการ EFM แฉข่าวเช้า ทุกวันจันทร์ - ศุกร์ เวลา 08.00 - 10.00 น. ที่ อีเอฟเอ็ม 94 วันจันทร์ - อังคาร ร่วมกับ เขมรัชต์ สุนทรนนท์ และ ธนัชพันธ์ บูรณาชีวาวิไล
รายการโทรทัศน์
รายการ Zoning ช่วง “สยามโซน” (ผลิตโดย กันตนา) ทุกวันจันทร์ถึงพุธ เวลา 16.30 - 17.00 น. ทางช่อง ITV ร่วมกับ นานา-ไรบีนา ตันวิมล (2548-2549)
รายการ EFM on TV ทาง Green Channel (ปัจจุบันรายการนี้ยุติการออกอากาศแล้ว)
รายการ แฉแต่เช้า(on TV) (พ.ศ. 2556) ทุกวันจันทร - ศุกร์ เวลา 08.00 - 10.00 น. ออกอากาศทางช่อง GMM 25 ร่วมกับ คชาภา ตันเจริญ
รายการ EFM on TV ทาง Green Channel ร่วมกับ เขมรัชต์ สุนทรนนท์ และ ณภัทร บรรจงจิตไพศาล (ปัจจุบันรายการนี้ยุติการออกอากาศแล้ว)
รายการแฉ ทุกวันจันทร์ - ศุกร์ เวลา 21.25 - 23.00 น. ออกอากาศทางช่อง GMM 25 ร่วมกับ คชาภา ตันเจริญ ธนัชพันธ์ บูรณาชีวาวิไล และคนอื่น ๆ
รายการ อร่อยเหยียบเบรก ทาง Green Channel (ปัจจุบันรายการนี้ยุติการออกอากาศแล้ว)
รายการ แฉข่าวเช้า on TV ทุกวันพฤหัสบดี - ศุกร์ เวลา 08.00 - 10.00 น. ออกอากาศทางช่อง GMM 25 ร่วมกับ เขมรัชต์ สุนทรนนท์ และ ธนัชพันธ์ บูรณาชีวาวิไล (ปัจจุบันรายการนี้ยุติการออกอากาศแล้ว)
รายการออนไลน์
รายการ ด้าพาเข้าครัว ทางยูทูบ DJ DADA OFFICIAL
ผลงานซีรีส์/ละคร
| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2557 | คู่ปรับสลับร่าง |  | ช่อง 3 |
| 2557 | ล่ารักสุดขอบฟ้า | บก. วิกกี้ (รับเชิญ) | ช่อง 7 |
| 2559 | เพลิงนรี | บุษกร | ช่อง 3 |
| 2560 | หลงไฟ | พี่แวว | จีเอ็มเอ็ม 25 |
| 2562 | เมียน้อย | สิริพร | จีเอ็มเอ็ม 25 |
| 2563 | The Shipper จิ้นนายกลายเป็นฉัน | ครูอังคณา | จีเอ็มเอ็ม 25 |
| 2564 | Paint With Love ใส่รักป้ายสี | หนูนา | ช่อง 3 เอชดี |
| 2565 | ปมเสน่หา | สาวิตรี | ช่อง 3 เอชดี |
| 2566 | ลมพัดผ่านดาว | วาริน | ช่อง 7HD |

ผลงานภาพยนตร์/พากย์
เรื่อง หัวหลุดแฟมิลี่ (พ.ศ. 2551) รับบทเป็น ปิยะนุช
เรื่อง เอคโค่ จิ๋วก้องโลก (พ.ศ. 2555) เสียงพากย์ ผู้สื่อข่าวหญิง
เรื่อง 30 กำลังแจ๋ว (พ.ศ. 2554) รับบทเป็น เจ๊ใหญ่
ผลงานอื่น ๆ

แขกรับเชิญ รายการ Club Friday Show  (พ.ศ. 2563) คู่กับ ดวียศ เขียวสลับ บุตรชายเพียงคนเดียวของวรินดา กับสามีคนก่อน
แขกรับเชิญ รายการ ตีท้ายครัว (พ.ศ. 2564) คู่กับ เจสัน แวง แฟนหนุ่มคนปัจุบัน ชาวเกาหลี
แขกรับเชิญ รายการ Lady Plaza (พ.ศ. 2563) คู่กับ เขมรัชต์ สุนทรนนท์
แขกรับเชิญ รายการ เจ๊คิ้มกินรอบวง (พ.ศ. 2564) คู่กับ เขมรัชต์ สุนทรนนท์
แขกรับเชิญ รายการ คุยแซ่บShow (พ.ศ. 2564) คู่กับ เจสัน แวง แฟนหนุ่มคนปัจุบัน ชาวเกาหลี
แขกรับเชิญ รายการ คดีสีชมพู (พ.ศ. 2559) คู่กับ เขมรัชต์ สุนทรนนท์
แขกรับเชิญ รายการ เสือ สิงห์ กระทิง แซ่บ (พ.ศ. 2561) คู่กับ เขมรัชต์ สุนทรนนท์
แขกรับเชิญ รายการแฉ (พ.ศ. 2564) คู่กับ เจสัน แวง แฟนหนุ่มคนปัจุบัน ชาวเกาหลี
แขกรับเชิญ รายการ พ่อบ้านงานเข้า (พ.ศ. 2563) คู่กับ เขมรัชต์ สุนทรนนท์
ฯลฯ
รางวัลที่ได้รับ

เสนอชื่อเข้าชิง - รางวัลนาฏราช สาขาผู้จัดรายการเพลงและบันเทิงยอดเยี่ยม ประเภทรายการวิทยุ